Marcus Valerius Messalla Corvinus

Marcus Valerius Messalla Corvinus (64 eKr – 8 pKr) oli Vana-Rooma sõjaväelane ning kunsti ja kirjanduse patroon.

Tema isa oli Marcus Valerius Messalla Niger, kes oli senaator, preetor 63. aastal eKr, konsul 61. aastal eKr ja tsensor 55. aastal eKr.

Messalla Corvinus sai hariduse Ateenas koos Horatiuse ja Cicero Nooremaga. 31. aastal eKr oli ta konsul ja võttis osa Aktioni lahingust.

Arvatakse, et Messalla Corvinus oli kaks korda abielus. Abielust Calpurniaga sündis tütar Valeria Messalina ja poeg Marcus Valerius Messalla Messallinus, kes oli konsul 3. aastal eKr. Teine poeg Marcus Aurelius Cotta Maximus sündis ilmselt abielust teise naisega.

Kategooria:Vana-Rooma konsulid
Kategooria:Sündinud 64 eKr
Kategooria:Surnud 8